Efectele carantinei încep să se simtă cu întârziere în România: Rata de infectare din Baia Mare scade.
Baia Mare a intrat în carantină în urmă cu 12 zile. Orașul a atins o rată mare a infectărilor, peste 7 la mie, care acum scade. Franța a avut peste 80.000 de cazuri noi, în septembrie. Efectele carantinei: Franța are puțin peste 17.000 de noi infectări.
Dacă vorbim de efecte pozitive ale carantinei, România are puține exemple pentru că s-a trezit târziu, în comparație cu alte țări din Europa. În vară, când toată lumea era relaxată, piteștenii erau obligați să poarte mască în aer liber.Astăzi orașul lor nu e închis, cum este, de exemplu, Baia Mare, unde carantina a fost impusă în urmă cu aproape două săptămâni. Atunci rata de infectare depășea 6 la mie. În perioada următoare numărul cazurilor a atins un vârf, de peste 7 infectări la mia de locuitori, după care a început să scadă.Efecte mult mai vizibile sunt în Franța. "Vor fi 3 pași pentru relaxare. Un prim pas în jurul datei de 1 decembrie, apoi înainte de sărbătorile de sfârșit de an și apoi din ianuarie 2021," a declarat Gabriel Attal, purtătorul de cuvânt al guvernului francez.De la maximul istoric de la începutul lunii, peste 50.000 de cazuri, Franța a ajuns să numere în acest weekend puțin peste 17.000 de noi infectări. Bilanțul este din ce în ce mai mic iar numărul bolnavilor din spitale, cu SARS-CoV-2, a scăzut în cinci zile consecutive.